Por muito tiempo, Alexander Graham Bell estió considerato o inventor d'o telefón. Sindembargo, Bell no estió o inventor d'iste traste, fue nomás o primer en patentar-lo. Asinas, l'11 de chunio de 2002, o Congreso d'os Estaus Unius homologó a resolución 269, por a que se reconoixeba que o inventor d'o telefón heba estato Antonio Meucci, que lo clamó teletrofón, y no Alexander Graham Bell. Meucci, por dificultatz economicas, nomás podió presentar, en 1871, una breu descripción d'o suyo invento, pero no formalizó a patent debant d'a Oficina de patents d'os Estaus Unius.